**ŽUPA UZVIŠENJA SVETOG KRIŽA**

**SVETI KRIŽ ZAČRETJE**

**Trg hrvatske kraljice Jelene 3**

**HR – 49 223 SVETI KRIŽ ZAČRETJE**

**Vlč. Vladimir Drnetić, upravitelj župe**

**BOŽIĆNO PISMO 2024.**

"Mir Božji bio s ovom obitelji i sa svim članovima koji se nalaze u njoj ".

Kroz svo vrijeme svoga Utjelovljenja Vječna Mudrost – Bog je davao ljudima znakove svoga prijateljstva kao i veliku želju da im daruje svoju dobrotu i da boravi s njima. Traži kroz sve vjekove kao i danas u naše vrijeme, ljude dostojne svoga prijateljstva i svega blaga, same svoje osobe. Ta se Mudrost Božja izlijeva na sve ljude svih vremena i vjekova koji je žele prihvatiti i s Božjom mudrosti živjeti svoj život na zemlji. „Ona - Božja Mudrost prelazi od naraštaja do naraštaja u svete duše i čini od njih Božje prijatelje, ugodnike, hrabre svećenike, redovnike i redovnice, neustrašive očeve i majke, roditelje, učitelje, odgajatelje, radnike i službenike koji djecu i mlade, sve naraštaje uče kako je nužno Bogu podariti svoj život od koga smo ga, po ljubavi roditelja i primili.

Uskliknimo i mi radosno; „Blažena je ona duša u koju je ušla Božja Mudrost da se u njoj nastani“. Tko primi Božju Mudrost po rođenju Isusa Krista ovog Božića taj će doživjeti mir u duši i srcu, nestat će svake tjeskobe i mraka, žalosti, ona će utješiti mnoge duše, pridignuti pale u besmisao života i ovisnosti, iskorijenit će svaku svađu, mržnju i oholost u srce onoga tko je želi primiti. Današnji „ mudar“ čovjek koji zna dobro voditi svoje poslove i svoj život na zemlji, koji uspijeva u svim svojim zemaljskim pothvatima, zna se vješto prikriti, neopazice varati i nema problema sa svojom savješću, takav se malo brine za Božje stvari. Potajno spaja istinu s laži, pobožnost s prezirom, krepost s grijehom. To je svjetski mudrac, današnji čovjek koji se vodi samo osjećajima i razumom, bez kajanja pred Bogom i ne čineći pokoru i ne tražeći oproštenje za svoje grijehe od Boga i čovjeka. Kada je rođena Utjelovljena Riječ iz krila Marijina, Isus Krist pravi Bog i čovjek, na Istoku među poganima bili su neki ljudi vrlo mudri i učeni po pitanju Božje objave ljudima, premda su bili među poganima- bezbožnicima. Opazili su čudnovatu zvijezdu i dali se na težak i iscrpan put ne bi li pronašli u Betlehemu Spasitelja, novorođeno dijete koje je raširilo svoje ruke u štalici, neimaštini ne bi li zagrlio sve narode i ljude svih vremena i vjekova. Kada su Ga pronašli, ničice su mu se poklonili i darovali ga najvrednijim darovima, zlatom- priznali su ga Kraljem svega stvorenja, tamjanom- priznali su ga pravim Bogom, smirnom – priznali su njegovu muku na križnom putu, smrt i uskrsnuće za spas čovjeka od grijeha. Ostanimo, dakle u Isusu Kristu, Vječnoj i Utjelovljenoj Mudrosti, jer izvan Boga Isusa Krista je samo zabluda, laž i smrt. „Ja sam Put, Istina i Život“ govori Gospodin. Kakove učinke naša praktična vjera u Boga Isusa Krista, naš sakramentalni život imaju na naše duše, naše obitelji, djecu, mlade, stare i nemoćne. Jesmo li zaista svi skupa učitelji vjere u svojim sredinama u Boga Oca, Sina i Duha Svetoga?

**RASPORED BLAGOSLOVA OBITELJI 2024. / 2025.**

1. vlč. Vladimir Drnetić, upravitelj župe
2. Fra Franjo Tomašević, gvardijan franjevačkog samostana u Krapini, 07.01., 08.01. i 09.01. 2025.
3. Fra Franjo Jurinec, franjevac iz Krapine, 07.01., 08.01. i 09.01. 2025.
4. Samson Štibohar, trajni đakon iz župe Krapinske Toplice, 05.01., 06.01. , 08. 01. I 09.01. 2025.
5. Vladimir Simunović, grkokatolički svećenik iz Križevaca, 02. 01. – 09.01. 2025.

**26.12. 2024., Četvrtak, početak u 11:00 sati, Sv. Mise u 08:00 i 09:30**

**1.** Sveti Križ Začretje -Trg hrvatske Kraljice Jelene, M. Gupca, I. Lovrenčić, I.K.Sakcinskog –cijela ulica

**27.12. 2024. Petak, početak u 08: 00 sati, Sv. Misa u 07:00 sati – blagoslov vina i jabuka**

1. Prosenik Začretski - od najvećeg broja, Klupci, oko kapele

**28.12. 2024., Subota, početak u 08:00 sati**

1. Vrankovec – početak od Čveka – D. Šemnica – Tumpi, brijeg do Bezjaka, završetak kod Kroga

**29.12. 2024., Nedjelja, početak u 11:00 sati, Sv. Mise u 08:00 i 09:30**

1. ZavršjeZačretsko - Galovići- KomorZačretski, Kebel, Belina, Žabojci i Gornja Ciglenica

**30.12. 2024., Ponedjeljak, početak u 08:00 sati**

1. Komor Začretski , početak kod dućana u Kozjaku, Vojnić Breg, završetak kod škole

**31.12. 2024., Utorak, MISA ZAHVALNICA U 18:00 SATI**

1. Donja Šemnica – početak kod bazena (Vrankovec), GalovecZačretski – odvojak, završetak kod Jerneića

**01.01. 2024., NOVA GODINA** / Svetkovina Marije Bogorodice, NEMA BLAGOSLOVA OBITELJI / **Sv. Mise u 09:30 i 11:00 sati** – blagoslov župnog dvora

**02.01. 2025., Četvrtak, početak u 08:00 SATI**

1. Dukovec - uobičajeni početak i završetak

2. Kozjak - uobičajeni početak i završetak

**03. 01. 2025., Petak, početak u 08:00 sati**

1. Donja Pačetina – Kučkovečki, Lovrenčići – Pustodol- Krznari

2. Donja Pačetina – Duliba, Bajsi, Petrina ( odvojak), Čižmek, Završki

**04.01. 2025., Subota, početak u 08:00 sati**

1. Donja Pačetina - početak kod br. 40 , Halamani, Grozaji

2. Galovec Začretski – početak od broja 1, a završetak kod Lacki

**05.01. 2025., Nedjelja, početak u 11:00 sati, BLAGOSLOV VODE UOČI TRI KRALJA U 08:00 i 09:30**

1. Sv. Križ Začretje - M.J.Zagorke –cijela ulica, ulica ob. Fizir

2. Sveti Križ Začretje - L. Vukelića, A. Polanšćaka, Školska, Trg J. Lembergera, O. Wolfla, Lj. Gaja, ulica ob. Keglević, M. Kos, P. Đurkina

3. Sveti Križ Začretje - Labudovac, K. Š. Đalskoga, Zagorska, M. Bakliže, Kolodvorska, I. Krizmanića

**06.01. 2025., Ponedjeljak, početak u 11:00 sati, BLAGDAN SV. TRI KRALJA, Sv. Mise u 08:00 i 09:30, blagoslov tamjana**

1. Ciglenica Zagorska – početak od ob. S. Vukića

2. Ciglenica Zagorska – početak od „Stare škole“ u Mirkovcima, Mihovilići, Mirti

3. Ciglenica Zagorska - Piljkovi jarki

**07.01. 2025., Utorak , početak u 08:00 sati.**

1. Sekirišće – od Košutića, Žarkovići

2. Sekirišće –od Belanovića / Sentea

3. Temovec- (od najvećeg broja) - Pustodol- Krznar-Šaići

4. Klupci, dio Pustodola i dio D. Pačetine – početak kod Benkotići, Vorihi do Blageca, Celjaki

**08.01. 2025., Srijeda, početak u 08:00 sati**

1. Švaljkovec – početak ispod autoceste do Galovca Začretskog prema Krapini

2. Švaljkovec- početak s druge strane od Šemičkih Toplica do kružnog toka

3. Janjčeci - Zleć - Štrucljevo- od Šteheca pa prema pokloncu sv. Ivana Nepomuka

4. Štrucljevo – Pustodol-Puhakovec od pruge, prema sv. Ivanu Nepomuka

5. Mirkovec – početak od vatrogasnoga doma, Vukići, Ivančići, Budići a završetak kod škole

**09.01. 2025., Četvrtak, početak u 08:00 sati**

1. Gornja Pačetina - početak od broja 1. završetak na Cintijevom

2. Gornja Pačetina - početak kod Kozine iza brijega-PetrovskiVidovec-Pristava Krapinska - završetak kod Majseca

3. Brezova – početak kod Kovača

4. Brezova – početak kod Jurica

5. Mirkovec - početak od „Stare škole“ i Križanče

**HVALA Vam na svakome daru kod blagoslova obitelji, bilo za blagoslov, bilo za Crkvu, bilo za radove i na svakom daru kroz godinu kojega odvajate, jer dobro znadete da župa godinu dana funkcionira na materijalnom području isključivo od Vaših darova dragi vjernici. Zato Vam još jedanput hvala na svemu do sada i dalje računam na Vašu nesebičnu ljubav i dobrotu.**

* *Kod blagoslova se preporuča da se prekrižite i poljubite križ koji je iz vaše kuće i kojega ćete držati u svojim rukama.*
* *Blagoslovljena voda iz vašeg doma koristit će se za blagoslov vaše obitelji i prostora.*
* *Svakako vas molim da sve doručke i ručkove za vrijeme blagoslova obitelji prije najavite.*
* ***Ako se dogodi meni ili nekima od svećenika neka zdrastvena poteškoća, blagoslov obitelj nastavit ćemo kada prođe krizno vrijeme o čemu ćete biti obaviješteni.***
* *Za sve koji neće biti doma, a žele blagoslov možemo se naknadno dogovoriti*

**KROZ 2024. GODINU NA MATERIJALNOM PLANU OSTVARILI SMO:**

**Potporom Ministarstva kulture i medija RH, darova Vas dragi župljani, pomoću naše općine Sv. Križ Začretje, Krapinsko – zagorske županije i uz Božju pomoć:**

**Prva faza obnove sanacije pukotina u unutrašnjosti naše župne crkve Uzvišenja Sv. Križa, te sanacijsko krećenje i vraćanje unutrašnjosti crkve u prvobitno stanje.**

**Prva faza sanacije unutrašnjosti tornja župne crkve, stradalog u potresu 2020. godine**

**Izmjena kompletnog sustava grijanja u župnoj crkvi ( cijevi, bojler, sanacija kotlovnice, zemljani radovi od kotlovnice do crkve i ostalo )**

**Cjelokupna vrijednost radova u 2024. godini, koja je započela još u 2023. godini sa unutrašnjom sanacijom crkve zaokružena je sa Vašim darovima dragi župljani i sa svim potporama natječaja na 167 500, 00 eura. Veliko Vam hvala od srca……**

Hvala vam dragi župljani, pastoralni suradnici i suradnice, članovi i članice župnih zborova, članovi župnog Caritasa, obrtnici, gospodarstvenici. Hvala svakom župljaninu i župljanki što ste na bilo koji način pomogli materijalni i duhovni rast ove naše župe. Hvala našoj općini sv. Križ Začretje, Krapinsko- zagorskoj županiji i Ministarstvu kulture RH, kao i Konzervatorskom odjelu u Krapini. I ove 2024. godine pokazali smo da naše zajedništvo diže župu materijalno i duhovno. Na tome tragu i s takvim željama u budućnosti neka je svima Sretan i blagoslovljen Božić i sretna, radosna i blagoslovljena nova 2025. godina. **Pozivam sve obitelji u našoj župi da se uključe u proslavu blagdana, Rođenja Isusa Krista – Božića, Sv. Stjepana, Sv. Obitelji i Zahvalnice na kraju građanske godine kao i na početku Nove 2025., godine kada slavimo Mariju Bogorodicu.** Na kraju sve Vas pozivam na predstojeća slavlja koja su pred nama;

|  |  |  |
| --- | --- | --- |
| 24.12.2024.  Sudjeluju; KUD Sv. Križ Začretje, Kirijales, Dječji zbor, mješoviti zbor župe Sv. Križa Začretja. | BADNJAK  *Bogata gastronomska ponuda u organizaciji vinara i vinogradara*  *Sv. Križ Začretje* | 06:00 sv. Misa zornica  **16:30 NA TRGU HRVATSKE KRALJICE JELENE ISPRED ŽUPNE CRKVE PROGRAM „ŽIVIH JASLICA „**  18:00 DJEČJA POLNOČKA   * Blagoslov djece   00:00 MISA POLNOČKA   * Kod sv. Mise polnoćke sviranje i pjevanje animiraju nam tamburaši i pjevači KUD-a Sv. Križ Začretje i mješoviti zbor župe |
| 25.12. 2024. | BOŽIĆ – ROĐENJE ISUSOVO | Sv. Mise u 08:00, 09:30 i 11:00 sati |
| 26.12. 2024. | SV. STJEPAN, prvomučenik | Sv. Mise u 08:00, 09:30 sati |
| 27.12. 2024. | Sv. Ivan, apostol | Pod sv. Misom u 07:00 sati blagoslov vina za sve vinogradare, vinare i podrumare u župnoj crkvi. |
| 31.12.2024. | Stara Godina  „Zahvalnica“ | 18:00 sati – MISA ZAHVALNICA |
| * 1. 2025. | NOVA GODINA | Sv. Mise u 09:30 i 11:00 sati |
| * 1. 2025. | Blagoslov vode uoči proslave Bogojavljanja , | Sv. Mise u 08:00 i 09:30 sati. Kod sv. Mise blagoslov vode |
| 06.01. 2025. | TRI KRALJA, Bogojavljanje | Sv. Mise u 08:00, 09:30 sati, kod svih sv. Misa možete si kupiti tamjan čiji blagoslov će biti u sv. Misnim slavljima |
| 17.01. 2025. | SV. ANTUN PUSTINJAK | Sv. Mise u 11:00 i 17:00 sati |